
NEDEDDUITSCH 

HEDVODMDE 

GEMEENTE 


\OODTDEKKEDHOOGTE 


1954  - 1979 


Aan  Hom  wat  die  gemeente  in  staat 
gestel  het  om  vir  25jaar  in  Sy  diens 
te  staan , kom  die  krag  en  rykdom  en 
wysheid  en  sterkte  en  eer  en  heer- 
likheid  en  lof  toe. 


VOOQWOORD 


Met  hierdie  publikasie  roep  die  Nederduitsch 
Hervormde  Kerk  van  Voortrekkerhoogte  die 
afgelope  vyf-en-twintig  jaar  in  herinnering. 
Hierdie  blad  is  nie  bedoel  om  daarmee  ’n  vol- 
ledige  beskrywing  van  die  gemeente  se  ges- 
kiedenis  te  gee  nie,  maar  slegs  enkele  hoog- 
tepunte. 

Bo  alles  en  voor  alles  kom  ons  dank  as 
gemeente  toe  aan  die  Here  onse  God,  wat  ons 
tot  gemeente  geroep  het,  en  ondanks  ons 
menslike  sonde,  swakhede  en  tekortkominge, 
ons  steeds  geseën  en  gedra  het. 

Die  Samestellers. 

Dr  Schalk  Botha. 

Ds  Paul  Jooste. 

Voortrekkerhoogte  - November  1979 


GELUKWENS1NG& 


Die  gemeente  Voortrekkerhoogte  het  van  sy  stig- 
ting  af  ’n  sleutelrol  gespeel  in  die  werk  van  die  kerk 
onder  die  lede  van  die  S.  A.  Weermag.  Die  vyf-en- 
twintig  jaar  wat  verloop  het,  is  dan  ook  terselfder- 
tyd  die  tydsduur  van  die  Nederduitsch  Hervormde 
Kerk  se  betrokkenheid  by  die  kapelaansbediening 
in  die  weermag.  Duisende  jong  lede  van  die  kerk 
het  deur  middel  van  hierdie  gemeente  en  sy 
ampsdraers  die  kontak  met  die  kerk  behou  tydens 
hulle  kennismaking  met  ’n  nuwe  wêreld,  weg  van 
die  ouerhuis  af.  Die  gemeente  speel  dus  ’n  be- 
sondere  rol  in  die  pastoraat  sowel  as-  die  apos- 
tolaat  van  die  kerk. 

Graag  dra  ek  hiermee  die  hartlike  gelukwense  van 
die  Kommissie  van  die  Algemene  Kerkvergade- 
ring  aan  die  kerkraad  en  gemeente  oor  en  spreek 
ek  die  bede  uit  dat  die  gemeente  sal  bloei  in  die 
wingerd  van  die  Here.  Mag  dit  ’n  lewende,  wer- 
kende  gemeente  bly. 


Prof  J.P.  Oberholzer 


J.P.  OBERHOLZER 

26  September  1979. 


Boodskap  aan 
Ned  Herv  Gemeente 
VTH  met 

25-jarige  feesvieringe 


Wanneer  ’n  gemeente  by  so  ’n  mylpaal  verby 
gaan,  die  25-jaar  mylpaal,  dan  is  daar  seker  ’n 
magdom  van  gebeurtenisse,  belewenisse  en 
herinneringe  wat  in  ’n  pragbundel  saamgebind 
kan  word. 

Die  belangrikste  van  alles  is  dat  die  gemeente  sy 
opdrag  en  roeping  reeds  vir  25  jaar  kon  nakom 
deur  die  Woord  van  God  aan  sy  mense  te  verkon- 
dig.  Wat  ’n  voorreg  en  wat  ’n  genade  aan  pre- 
dikante,  kerkraadslede  en  lidmate  geskenk. 

In  hierdie  besondere  geval  was  veral  die  lede  van 
ons  weermag  die  begunstigdes. 

Die  boodskap  van  die  grootheid  van  God  se 
genade  en  die  oneindigheid  van  Sy  liefde  was  vir 
25  jaar  lank  elke  Sondag  oor  mense  se  lewes 
uitgegiet. 

Hier  het  mense  gekom  om  hulle.  verbond  met  die 
Here  vas  te  maak,  hier  het  mense  gekom  om 
versterk  en  vertroos  te  word  maar  ook  gekom  met 
skuldbelydenis  en  deelgenote  geword  van  Chris- 
tus  se  sondevergifnis. 


Vir  dit  alles  is  ons  innig  dankbaar  teenoor  ons 
Hemelse  Vader,  teenoor  die  predikante  wat 
geroep  was  om  uit  te  deel  en  te  bedien,  teenoor 
lidmate  wat  meegewerk  het. 

Die  Hervormde  Gemeente  van  Voortrek- 
kerhoogte  het  in  hierdie  25  jaar  nie  alleen  sy  tid- 
mate  nie,  maar  ook  ons  Weermag  ryker  en  sterker 
gemaak. 

Vir  vorentoe  bid  ons  dat  die  Here  u nog  heerliker 
sal  gebruik  en  dat  Sy  seën  op  u gemeente  en  al  sy 
mense  sal  rus. 


J.A.  van  Zyl  • Genl-Maj  (Ds) 
Kpln-genl  SAW 
27/9/79 


25-  Jarige  fees 
Nederduiisch 
Nervormde  Gemeente 
Voortrekker  hoogie 


Aan  almal  kon  die  kerk  die  woord  van  die  Here 
bedien  tot  seën  en  heil  van  hulle  wat  dit  gehoor  het 
en  kon  hulle  in  die  geloof  gebou  word. 

So  is  nie  net  die  gemeente  nie  maar  ook  die  ring  in 
groter  kring  gebou  in  die  geloof.  Groot  dank  leef  in 
baie  harte  vir  dié  seën  ontvang. 

Gelukwense  met  die  geleentheid  en  seën  en  voor- 
spoed  op  pad  na  die  volgende  vyf-en-twintig  jaar. 
Mag  dié  gemeente  altyd  ’n  positiewe  bydrae  lewer 
in  diens  van  die  kerk  en  die  Koninkryk  van  God. 


Vyf-en-twintig  jaar  in  die  lewe  van  ’n  mens  is  lank 

maar  vir  'n  gemeente  is  dit  kort.  Tog  het  vyf-en-  Ds  T.F.  Dreyer 

twintig  jaar  ryke  ervaring  met  mense  gebring  in  VOORSITTER  RING  VAN  PRETORIA-WES 

hulle  verhouding  en  diens  tot  God. 


In  die  kwart  eeu  het  predikante,  kerkraadslede  en 
lidmate  gekom  en  gegaan.  Baie  kinders  is  gebore, 
het  die  sakrament  van  die  doop  ontvang,  het  be- 
lydenis  afgelê,  baie  lidmate  het  helaas  ook  ge- 
sterf 


Foto  van  Ds  T.F.J.  Dreyer 
(en  sy  moeder) 


Enkele  Hoogtepunte 
uit  die  afeelope 
vyf-en-twintig  jaar 


1.  VOORGESKIEDENIS 

Die  totstandkoming  van  die  gemeente  Voortrek- 
kerhoogte  het  hand  aan  hand  gegaan  met  die 
bearbeiding  van  lidmate  van  die  Nederduitsch 
Hervormde  Kerk  van  Afrika  wat  in  militêre  diens 
gestaan  het.  Hierdie  bearbeiding  deur  die  kerk  het 
vir  'n  lang  tydperk  op  losse  voet  geskied  omdat  die 
kerk  vanweë  'n  verskeidenheid  redes  nie  gou  sy 
weg  oopgesien  het  om  ’n  predikant  as  voltydse 
kapelaan  af  te  staan  nie.  Nie  dat  die  kerk  enige 
besware  teen  militêre  diens  as  sodanig  gehad  het 
nie  en  daarom  sy  lidmate  uit  militêre  diens  wou 
weer  nie.  Die  geskiedenis  van  die  Nederduitsch 
Hervormde  Kerk  van  Afrika  bewys  onteenseglik 
die  teendeel.  Om  maar  net  een  voorbeeld  te 
noem:  Tydens  die  Tweede  Vryheidsoorlog  het  ds 
M.J.  Goddefroy  saam  met  die  Boeremagte  op 
kommando  gegaan  en  is  uiteindelik  as  krygs- 
gevangene  na  die  Pamjab  in  Agter-lndië  weg- 
gevoer. 

Met  die  totstandkoming  van  die  Unie- 
Verdedigingsmag  het  lidmate  van  die  Neder- 
duitsch  Hervormde  Kerk  ook  aangesluit.  Welis- 
waar  nie  in  groot  getalle  nie,  maar  tog  was  die 
nuwe  arbeidsveld  vir  ons  kerk  nou  ’n  gegewene. 
A.g.v.  kerkregtelike  en  politieke  besware,  asook 
vanweë  ’n  kroniese  tekort  aan  predikante,  sou  dit 
nog  baie  lank  duur  voordat  die  eerste  voltydse 
kapelaan  van  ons  kerk  tot  die  verdedigingsmag 
toetree. 

Intussen  is  die  bearbeiding  van  lidmate  in  die 
Voortrekkerhoogte  militêre  gebied  vanuit 
Pretoria-gemeente  of  dogtergemeentes  van  Pre- 
toria  behartig.  Die  kerk  het  wel  ’n  kommissie  be- 
noem  wat  moes  omsien  na  die  geestelike  bear- 
beiding  van  lidmate  in  die  Voortrekkerhoogte 
gebied.  Die  sekretaris  van  die  kommissie  was  ds 


P. J.  Smit  van  Losberg  en  dr  C.H.  Rautenbach  was 
voorsitter  en  hy  was  dan  ook  die  eerste  deeltydse 
kapelaan  van  ons  kerk.  Afgesien  van  hierdietwee 
predikante  het  di  S.  Vermooten  en  J. J.  Prinsloo  en 
Prof.  J.H.J.  Greyvenstein  om  die  beurt  elke  derde 
Sondag  van  die  maand  op  Voortrekkerhoogte 
eredienste  gehou.  Hierdie  bearbeiding  is 
aangevul  deur  voltydse  kapelane  van  die  Neder- 
duitse  Gereformeerd  Kerk. 

In  die  veertigerjare  is  die  bearbeiding  van  Her- 
vormde  lidmate  te  Voortrekkerhoogte  behartig 
deur  ds  C.S.  van  H.  Steenekamp  vanuit  Noord- 
westelike  Pretoria  en  ds  A.J.  van  Staden  vanuit 
Pretoria-Noord.  Groter  vastigheid  kom  wanneer 
die  gebied  Voortrekkerhoogte  by  die  gemeente 
Pretoria-Wes  ingelyf  word.  Voor  sy  vertrek  na 
Bloemfontein  in  1953,  was  ds  T.F.  Dreyer  ook 
pastor  van  Voortrekkerhoogte. 

| 

Intussen  het  onderhandelinge  tussen  die  Neder- 
duitsch  Hervormde  Kerk  en  die  Owerheid  voort- 
gegaan  oor  die  aanstelling  van  ’n  voltydse 
kapelaan  vir  die  kerk.  In  die  loop  van  1954  is  ’n 
ooreenkoms  bereik  en  ds  T.F.J.  Dreyer,  predikant 
van  Heidelberg  en  ook  skriba  van  die  kommissie 
van  die  Algemene  Kerkvergadering,  word 
aangestel  as  predikant  in  besondere  diens  om  die 
militêre  lidmate  te  bearbei.  Om  bepaalde  kerkreg- 
telike  besware  te  oorbrug,  het  dit  nou  noodsaaklik 
geword  dat  in  Voortrekkerhoogte  ’n  afsonderlike 
gemeente  afgestig  sou  word. 

2.  STIGTING  VAN  DIE  GEMEENTE 
VOORTREKKERHOOGTE-LYTTELTON 

Reeds  op  die  vergadering  van  die  Ringskommis- 
sie  van  die  Ring  van  Pretoria  van  14  Junie  1954, 


het  die  skriba  die  volgende  mededeling  aan  die 
vergadering  gedoen: 

“ dat  onoffisieël  verneem  is  dat  die  ver- 

soek  om  ’n  veldprediker  toegestaan  is. 
Sodra  die  offisiële  versoeke  tot  die  stigting 
van  ’n  gemeente  kom,  sal  ’n  buitengewone 
Ringsvergadering  opgeroep  word.’’ 

Op  18  Oktober  1954  het  diebuitengewone  Rings- 
vergadering  byeengekom  en  aan  die  Rings- 
kommissie  opdrag  gegee  om  die  stigting  van  die 
gemeente  deur  te  voer.  In  die  Notule  van  die  Ring 
staan  die  volgende  opgeteken: 

“(a)  VERSOEK  TOT  AFSTIGTING  het 

gekom  van  Pretoria-Wes  en  Pretoria  het 
toestemming  verleen  dat  hulle  lidmate  wat  in 
militêre  gebiede  op  Lyttelton  en  Waterkloof 
woon,  by  so  ’n  afstigting  betrek  kan  word. 

(b)  GRENSE  VAN  DIE  GEMEENTE  sal 

wees  die  huidige  grense  van  die  militêre 
gebiede  op  Voortrekkerhoogte,  Valhalla, 


Lyttelton  en  Waterkloof , en  tot  die  gemeente 
sal  behoort  die  militêre  wat  binne  daardie 
gebied  woon.  Die  vergadering  gee  verlof  dat 
daarnie’n  kaartvan  diegemeentesegrense 
sal  wees  nie,  aangesien  daar  ook  lidmate 
binne  daardie  gebied  woon  wat  nie  tot  die  te 
stigte  gemeente  sal  behoort  nie. 

(c) LEDETAL  : 210 

(d)  VERDELING  VAN  EIENDOMME  EN 
SKULDE. 

Geen  verdeling  sal  plaasvind  nie.  Die  moe- 
dergemeentes  is  verantwoordelik  vir  alle 
skulde  in  die  gemeente  en  teenoor  Kerk- 
fondse  soos  dit  met  die  stigting  die  geval  sal 
wees. 

Teenoor  die  Kerk  sal  die  kerkraad  op  nor- 
male  wyse  fungeer. 

Die  voorsitter  spreek  sy  dank  uit  dat  die 
gedeelte  van  ons  kerk  waar  ons  ’n  sekere 
agterstand  gehad  het,  nou  ook  beter  bear- 
beiding  kan  kry.” 


Eerste  Predikant  en  Kerkraad  Nov  1954. 

Voor  : Vlnr  Oudle  P.G.  Bothma,  S.  Erasmus,  Ds  T.F.J.  Dreyer  (snr)  oudl  W.A.  Oosthuizen  (Skriba) 
Agter  : Diakens  J.M.  du  Preez,  S.P.  Munro,  J.J.  Eksteen 


Wat  die  traktemente,  huisvesting  en  vervoer  van 
die  predikant  aanbetref,  sou  die  nuwe  gemeente 
geen  verpligting  hê  nie,  aangesien  die  staat  dit 
sou  bekostig. 

Op  22  Oktober  1 954  om  1 9h00  het  die  kommissie 
van  die  Ring,  die  lidmate  wat  by  die  afstigting 
betrokke  was,  asook  di  H.M.E.  Dreyer  van 
Pretoria-Wes  en  S.  Vermooten  van  Pretoria- 
Noord,  in  die  sg  “Bloutrein”  op  Voortrekkerhoogte 
bymekaar  gekom  om  die  afstigting  te  behartig. 

Oor  die  stigting  self,  sê  die  Notule  die  vol- 
gende: 

“Nadat  die  voorsitter  die  agtergrond  en  ver- 
loop  van  die  voorgestelde  stigting  geskets 
het,  word  op  voorstel  van  Brs  P.G.  Bothma 
en  J.  J.  van  Aswegen  besluit  om  ’n  gemeente 
te  stig  met  die  naam  Die  Nederduitsch  Her- 
vormde  Gemeente  Voortrekkerhoogte.” 


Direk  is  ’n  kerkraad  verkies  en  bevestig,  be- 
staande  uit  die  broeders  W.A.  Oosthuizen,  P.G. 
Bothma,  S.  Erasmus  en  J.  Labuschagne as  ouder- 
linge  en  J.M.  du  Preez,  J.J.  Eksteen,  S.P.  Munro 
en  P.J.G.  Booyse  as  diakens.  Ds  H.M.E.  Dreyer  is 
as  eerste  konsulent  en  ds  S.  Vermooten  as 
tweede  konsulent  benoem.  Na  gelukwense  deur 
ds  S.P. J.J.  van  Rensburg,  voorsitter  van  die  Ring, 
ds  P.M.  Smith,  skriba,  en  die  twee  konsulente,  is 
die  verrigtinge  met  gebed  afgesluit. 

Binne  twee  weke  na  afstigting  kon  die  nuwe 
gemeente  sy  eerste  predikantspaar  ontvang  in  die 
persone  van  ds  en  mev  T.F.J.  Dreyer.  Die  beves- 
tiging  het  plaasgevind  tydens  die  eerste  Nag- 
maalsviering  van  die  gemeente  gedurende  die 
eerste  naweek  van  November  1954.  Stadig  maar 
bestendig  het  die  jong  gemeente  gegroei  en 
uitgebrei  deur  die  bearbeiding  van  ds  T.F.J. 
Dreyer.  Al  wat  kort  gekom  het,  was  ’n  eie  kerk- 
gebou. 


Stigterslede  van  die  gemeente. 

VLNR  : J.M.  du  Preez  (25  jaar  lank  kassier  van  Voortrekkerhoogte)  J.J.  Eksteen  (25  jaar  lank  Koster  van 
Voortrekkerhoogte)  en  W.A.  Oosthuizen 


3.  ’N  EIE  KERKGEBOU 

Die  behoefte  aan  ’n  eie  kerkgebou  het  ds  T.F.J. 
Dreyer  en  die  kerkraad  genoop  om  hulle  volhar- 
dend  daarvoor  te  beywer.  Wat  erediensplek  be- 
tref,  het  die  gemeente  jarelank  nogal  heelwat 
rondgeswerf.  Die  reedsgenoemde  “Bloutrein”, 
die  Stadsaal,  die  Suikerbossie  Menasie  en  die 
N.G.  Kerkgebou  op  Voortrekkerhooge  is  gebruik. 

Deur  veral  die  volhardende  ywer  van  ds  T.F.J. 
Dreyer  kon  die  gemeente  se  verlange  na  ’n  eie 
kerkgebou  ’n  werklikheid  word  met  die  inwyding 
van  ’n  sierlike  en  doelmatige  kerkgebou  op  28 
September  1963.  Ouderling  W.A.  Oosthuizen, 
destyds  skriba  van  die  gemeente,  het  die  plegtige 
inwyding  van  die  kerkgebou  as  volg  beskryf  in 
“Die  Hervormer”: 


Mev  Rina  Eksteen 

20  Jaar  orreliste  van  Gemeente 


“Die  gemeente  en  eregaste,  onder  wie  sy 
edele  J.J.  Fouché,  Ministervan  Verdediging, 
die  Adjunk-kommandant-Generaal,  Luite- 


nant-Generaal  R.C.  Hiemstra  en  ander 
hoogwaardigheids-bekleërs  het  om  3nm 
voor  die  kerkgebou  vergader  waar  almal 
deur  die  paaslike  predikant,  ds  T.F.J. 
Dreyer,  verwelkom  is.  Daarna  is  twee 
gedenkplate  onthul,  een  deur  sy  edele  die 
minister  en  die  ander  deur  ds  T.F.J.  Dreyer, 
waarna  Lt-Genl  Hiemstra  ’n  silwersleutel 
aan  die  minister  en  ’n  silwertroffel  aan  ds 
Dreyer  oorhandig  het.  Hierdie  verrigtinge  is 
gevolg  deur  die  onthulling  deur  ds  T.F.J. 
Dreyer  van  ’n  naamplaat  aan  die  muur  van 
die  kerksaal  wat  na  hom  vernoem  is,  ter 
waardering  vir  die  troue  en  onbaatsugtige- 
diens  wat  deur  hom  en  Mevrou  Dreyer  aan 
die  gemeente  gelewer  is  sedert  die  ontstaan 
van  die  gemeente  in  November  1954. 
Hierna  het  die  minister  die  deure  oopgesluit 
en  het  die  teenwoordiges  die  kerkgebou 
binne-gegaan,  ds  T.F.J.  Dreyer,  ds  A.J.G. 
Oosthuizen  en  ds  T.F.  Dreyer  wat  sopas  ’n 
beroep  na  die  gemeente  aangeneem  het, 
vooraan,  gevolg  deur  die  kerkraad,  die 
minister,  ander  eregaste,  gemeente-lede  en 
vriende  in  hierdie  orde. 

Die  kanselbybel  is  deur  ouderling  W.A. 
Oosthuizen  op  die  kansel  geplaas,  waarna 
ds  T.F.J.  Dreyer  die  inwydingsrede  gehou 
het  na  aanleiding  van  Exodus  25  vers  8: 
“Julle  moet  vir  my  ’n  huis  bou  sodat  ek  onder 
julle  kan  woon.”  Die  gebed  is  gedoen  deur 
ds  Thomas  Dreyer. 


Sy  edele  die  Minister  van  Verdediging 
Mnr  J.J.  Fouché  onthul  die  naamplaat 


Ds  T.F.J.  Dreyer  neem  die  silwertroffel  in  ont- 
vangs. 


Gelukwense  is  deur  die  volgende  uitge- 
spreek: 

(a)  namens  die  Departement  van  Verdedi- 
ging  deur  sy  edele  J.J.  Fouché. 

(b)  namens  die  H.E.  Kommissie  van  die 
Algemene  Kerkvergadering  deur  ds  A.J.G. 
Oosthuizen. 

(c)  Namens  die  N.G.  Kerk  deur  ds  S.W. 
Burger. 

(d)  Namens  die  Gereformeerde  Kerk  deur  ds 
D.J.  van  der  Walt. 

(e)  Namens  die  Engelse  gemeenskap  deur 
eerwaarde  A.J.  Gurney. 

Die  bedankings  is  deur  veggeneraal  J.N. 
Bierman  gedoen  en  ’n  geskenk  is  deur  Mev. 
Dreyer  aan  Mev  A.M.  Jacobs  oorhandig  as 
blyk  van  waardering  vir  die  maak  van  die 


kansellap,  waarvan  die  mat^riaal  deur  br 
Eksteen  geskenk  is. 

Ouderling  L.H.  Groenewald  het  as 
seremoniemeester  opgetree.  Na  afloop  van 
die  diens  het  die  susters  al  die  eregaste  en 
gemeentelede  op  verversings  getrakteer. 

Sondagoggend  is  22  nuwe  lede  voorgestel. 
Sondagaand  is  die  voorbereidingsdiens 
gehou  en  die  heilige  nagmaal  is  op  Sondag  6 
Oktober  vir  die  eerste  keer  in  die  nuwe  kerk- 
gebou  gevier.  Al  die  dienste  is  goed 
bygewoon  en  ons  hoop  dat  die  gemeente  die 
eredienste  in  die  toekoms  net  so  goed  sal 
bywoon. 

Naas  God  die  Allerhoogste  ons  innige  dank 
aan  die  Departement  van  Verdediging  vir  die 
oprigting  van  die  kerkgebou. 

Voor  die  inwyding  van  die  kerkgebou,  het  die 
getalle  van  die  gemeente  tot  so’n  mate  vermeer- 


der  dat  ’n  tweede  predikant  beroep  kon  word  in  die 
persoon  van  ds  Thomas  F.  Dreyer  wat  op  1 
November  1963  bevestig  is.  Onder  die  bekwame 
leiding  van  die tweetal  Dreyers,  oom  Theuns  en  sy 
broerskind  Thomas,  is  verder  aan  die  gemeente 
gebou. 


Intussen  het  die  getalle  van  die  gemeente  so 
uitgebrei  dat  die  gebiede  Valhalla,  Eldoraigne, 
Wierdapark  en  Rooihuiskraal,  wat  al  digter  be- 
woon  geraak  het,  as  afsonderlike  gemeente,  met 
die  naam  Swartkop  afgestig  kon  word.  Voortrek- 
kerhoogte  het  nog  sowat  220  Staandemaglidmate 


Die  binnekant  van  die  Kerkgebou. 


Ds  T.F.J.  Dreyer  het  in  1966  aftreeouderdom  be- 
reik  en  met  emeritaat  uit  diens  getree.  Vir  vyf  jaar 
daarna  het  hy  as  senator  gedien.  In  1975  is  hy  na 
’n  lang  siekbed  oorlede  en  met  militêre  eerbewys 
in  Voortrekkerhoogte  begraafplaas  begrawe. 

In  die  plek  van  ds  T.F.J.  Dreyer  is  ds  G.M.M. 
Pelser  van  Pretoria-Wes  beroep.  Na  twee  jaar 
neem  hy  die  beroep  na  die  studentegemeente 
Philadelphia  aan  en  word  in  1972  hoogleraar  aan 
die  Teologiese  Fakulteit  (Afdeling  A)  aan  die  Uni- 
versiteit  van  Pretoria. 

Ds  Pelser  word  opgevolg  deur  ds  M.W.  Pretorius 
van  Hartbeesfontein.  Hy  is  tot  op  hede  as  predi- 
kant  aan  die  gemeente  verbind. 


oorgehou.  Hierbenewens  vorm  ongeveer  1000 
Nasionale  Dienspligtiges  jaarliks  deel  van  die 
gemeente. 

In  1976  word  ds  T.F.  Dreyer  aangestei  as  kom- 
mandementskapelaan  en  kry  die  gemeente  ’n 
derde  predikant  in  die  persoon  van  ds  S.J.  Botha 
van  die  studentegemeente  Philadelphia  by.  Teen 
die  einde  van  1 979  vertrek  dr  S.J.  Botha  om  vanaf 
1 Januarie  1980  ’n  hoogleraarspos  aan  die  Uni- 
versiteit  van  die  Noorde  te  beklee. 

Met  die  aanstelling  van  dr  M.W.  Pretorius  by  die 
Kapelaansdiensopleidingsentrum  kom  ’n  vierde 
predikantsandplaas  in  die  gemeente  tot  stand.  Dr 
T.F.J.  Dreyer,  jongste  broer  van  ds  Thomas 


Dreyer,  vul  die  standplaas  vir  ongeveer  n jaar  en 
word  dan  opgevolg  deur  ds  P.P.  Jooste  van  Stan- 
derton  wat  in  Junie  1977  op  Voortrekkerhoogte 
begin  werk. 

’n  Groot  eer  het  die  gemeente  te  beurt  geval  toe  ds 
T.F.  Dreyer  na  verskeie  bevorderings,  aan  die 


begin  van  1978  aangestel  is  as  adjunk- 
kapelaan-generaal,  met  die  rang  van  Brigadier. 
Gok  dr  M.W.  Pretorius  beklee  vanaf  Augustus 
1979  die  pos  van  Direkteur  Opleiding  by  die  Ka- 
pelaansdiensopleidingsentrum.  Albei  behou  egter 
hulle  verbintenis  met  die  gemeente  Voortrek- 
kerhoogte. 


Kerkraad  - 4 November  1979. 

Voor:  Vlnr : Ds  R.P.  Botha  (Dp  Kpln),  ds  P.P.  Jooste,  Dr  M.W.  Pretorius,  Ds  T.F.  Dreyer,  Dr  S.J.  Botha,  ds 
A.D.  Jacobs  (Dp  Kpln),  oudl  G.S.  Swanepoel. 

2e  ry:  Vlnr  : Oudl  H.A.  Viljoen,  br.  J.M.  du  Preez  (kassier),  diakones  Lindeque,  oudle  G.  Lindeque,  P 
Alberts,  J.  van  Deventer,  P.  Duvenhage,  J.  Hattingh,  A.  Theunissen,  F.  Brits,  J.J.  Eksteen. 

Agter:  Vlnr : Diakens  A.  Oosthuizen,  S.  Niemann,  F.  Coetzee,  A.  Herbst,  oudl  L.M.  J.  van  Rensburg,  diak  J. 
van  Schalkwyk. 


4.  DIE  N.H.S.V.-TAK  VOORTREKKERHOOGTE 

Gedurende  1966  word  ’n  tak  van  die  N.H.S.V. 
onder  leiding  van  mev  Marié  Dreyer  te  Voortrek- 
kerhoogte  gestig  en  alhoewel  die  getalle  maar 
klein  is,  veral  na  die  stigting  van  Swartkop,  pro- 
beer  hierdie  tak  steeds  om  haar  deel  te  doen. 

Gedurende  1977  word  ’n  subtak  van  die  N.H.S.V. 
onder  leiding  van  mev  Babsie  Botha  te  Katima 
Mulilo  (wat  ’n  wyk  van  Voortrekkerhoogte  is)  ges- 
tig  met  7 lede.  Intussen  het  dié  subtak  teen  die 
einde  van  1978  doodgeloop  a.g.v.  verhuising  van 
lidmate  wat  verplaas  is.  Daaris  egteraanduidings 
dat  hierdie  wyk  van  Voortrekkerhoogte  weer  kan 
herleef. 

5.  PREDIKANTE  VAN  DIE  GEMEENTE  VANAF 
1954 

(a)  DS  T.F.J.  DREYER  (SNR)  1954  - 1966 

In  1954  word  ds  Dreyervanaf  Heidelberg  nadie 
pasgestigte  gemeente  Voortrekkerhoogte  be- 
roep. 


Hier  het  hy  en  mev  Dreyer  vir  baie  jare  uiters 
belangrike  en  opbouende  werk  gedoen  om  die 
gemeente  in  die  groot  weermagstruktuur  gevestig 
te  kry. 

Hy  het  hom  veral  beywer  om  ’n  eie  plek  van 
aanbidding  vir  die  gemeente  te  kry.  Hierdie  ideaal 
is  onder  blyke  van  baie  groot  belangstelling  bereik 
toe  die  kerkgebou  gedurende  Sept  63  in  ge- 
bruik  geneem  is. 

Tenmidde  van  sy  verantwoordelikheid  in  die 
SAW  het  hy  die  kerk  nog  gedien  op  verskeie 
kommissies  en  rade. 

Ds  en  mev  Dreyer  se  voetspore  is  diep  getrap  in 
Voortrekkerhoogte.  As  blyk  van  waardering  is  met 
die  ingebruikneming  van  die  nuwe  kerk,  die  saal 
na  ds  Dreyer  vernoem. 

Toe  ds  Dreyer  in  1966  senator  word  het  hy  ook 
sy  emiritaat  ontvang.  In  1 974  het  ds  Dreyer  nog  sy 
50  jarige  ampsjubileum  in  die  gemeente  gevier. 

In  1975  is  hy  na  ’n  lang  siekbed  oorlede  en  met 
militêre  eerbewys  in  Voortrekkerhoogte  begraaf- 
plaas  ter  ruste  gelê. 


Ds  T.F.J.  Dreyer  (Snr) 
1954-  1966 


(b)  DS  THOMAS  F.  DREYER  : VANAF  1 
NOVEMBER  1963  - 

Hy  maak  reeds  in  1 949  met  Voortrekkerhoogte 
kennis  toe  Voortrekkerhoogte  ’n  wyk  van 
Pretoria-Wes  word. 

Hy  word  aangestel  as  Deeltydse  Kapelaan  tot 
en  met  Aug  1 953  toe  hy  ’n  beroep  na  Bloemfontein 
aanneem. 

In  daardie  jare  was  daar  twee  ouderlinge  en 
twee  diakens  vir  die  hele  gebied. 

Gedurende  die  jare  nl  1951  het  mev  Dreyer 
begin  as  presidantsvrou  ook  vir  Voortrek- 
kerhoogte.  Interessant  is  dat  onder  mev  Dreyerse 
leiding  die  NHSV  in  1966  amptelik  te  Voortrek- 
kerhoogte  gestig  is. 

Na  verloop  van  ’n  hele  aantal  jare  sou  die  gesin 
se  pad  weer  na  Voortrekkerhoogte  loop  en  kom 
hulle  in  Nov  63  in  die  midde  van  die  gemeente  met 
’n  kroos  van  4 kinders.  Die  twee  dogters  is  intus- 
sen  getroud  en  die  twee  seuns  studeer  aan  die 
Militêre  Akademie  in  Saldanha. 

In  1976  word  ds  Dreyer  kmdmts  kapelaan  vir 
kmdmt  N Tvl.  In  1977  word  hy  aangestel  as  asst 


kpln  genl  met  rang  van  kol  by  Hoof  van  die  Leër. 
Die  volgende  jaar  word  hy  adj  kpln  genl  met  die 
rang  van  brig. 

Hy  en  mev  Dreyer  is  egter  nog  altyd  as  pre- 
dikantspaar  aan  die  gemeente  verbind. 

(c)  Boodskap  van  Prof  G.M.M.  Pelser  : 1966  - 
1968 

Niemand  kan  ontken  nie  dat  die  oorgang  vanaf  ’n 
gemeente  in  burgerlike  na  ’n  gemeente  in  militêre 
konteks,  vir  ’n  predikant  ’n  aansienlike  aanpassing 
is.  So  ’n  predikant  word  in  sekere  sin  dan  ook 
staatsamptenaar  wat  hom  nie  alleen  op  hoogte 
moet  stel  met  die  opset  in  die  betrokke  staats- 
departement  nie,  maar  hom  ook  daarby  moet  in- 
skakel.  Hierby  word  jy  lid  van  ’n  korps  van 
kapelane  wat  ’n  veelgeskakeerde  de- 
nominasionele  spektrum  verteenwoordig  en  kom 
jy  onder  die  besef  dat  jy  nie  jou  werk  geïsoleerd 
kan  doen  nie.  Jy  word,  ondanks  soms  diepgaande 
kerklike  verskille,  deel  van  ’n  gemeenskaplike  on- 
derneming  ter  bevordering  van  die  geestelike 
toerusting  en  weerbaarheid  van  mense  in  die 
weermag.  In  albei  hierdie  opsigte  word  die  aan- 
passing  makliker  gemaak;  in  eersgenoemde 
geval  deur  die  positiewe  benadering  wat  daar 
steeds  by  die  Departement  Verdediging  jeens  die 
geestelike  versorging  van  sy  lede  is,  en  in 
laasgenoemde  geval  deur  die  kameraadskap  en 
samewerking,  ondanks  verskille,  ten  dienste  van 
’n  gemeenskaplike  doel. 

Menslik  gesproke,  is  die  belangrikste  faktor  egter 
die  welwillendheid,  hulp  en  samewerking  van  jou 
eie  kerk  se  lidmate.  Wanneer  ek  en  my  gesin 
terugdink  aan  die  betreklike  kort  tyd  dat  ons  aan 
die  gemeente  Voortrekkerhoogte  verbonde  is,  is 
dit  met  groot  dankbaarheid  en  waardering  teenoor 
baie  van  die  destydse  en  huidige  lidmate  van  die 
gemeente,  en  ook  die  Hervormde  lidmate  in  wyer 
kring  in  die  weermag.  Ons  het  as  medegelowiges 
vriendskappe  gesluit  wat  vir  ons  altyd  kosbaar  sal 
bly.  Ons  dink  ook  met  dankbaarheid  terug  aan  wat 
ds  en  mev  Thomas  Dreyer  vir  ons  beteken  het. 
Ons  kort  verblyf  in  die  gemeente  was  vir  ons  ’n 
ervaring  wat  ’n  belangrike  bydrae  in  ons  lewe  en 
dienswerk  gemaak  het. 

Ons  is  saam  met  die  gemeente  dankbaar  oor  die 
genade  wat  die  Here  van  die  kerk  oor  die  afgelope 
25  jaar  aan  die  gemeente  geskenk  het,  en  oor  die 
groei  en  vordering  wat  daar  in  dié  tyd  was.  Krag  en 


Ds  en  Mev  Thomas  Dreyer  met  Thomas,  Anchen,  Barbara  en  Frans. 


seën  word  alle  Kapelane,  ampsdraers  en  lidmate 
van  die  gemeente  toegebid  in  u verantwoordelike 
taak. 


G.M.M.  Pelser 


Prof  G.M.M.  Pelser  en  Gesin 


(d.)  Dr  M.W.  Pretorius  vanaf  1968 


Dr  en  Mev  M.W.  Pretorius  met  Liesl,  Carla  en  Marga 


VOORTREKKERHOOGTE  MEI  1968  - DES  1979 


Met  ons  eersteling,  Carla,  nog  skaars  vyf 
maande  oud,  het  ons  teen  die  begin  van  Mei  1968 
hier  in  die  gemeente  Voortrekkerhoogte 
aangekom.  Aangesien  daar  nie  ’n  huis  beskikbaar 
was  nie,  het  ons  aanvanklik  in  ’n  woonstel  by  die 
SA  Lugmagkollege  Offisierklub  tuisgegaan.  Een 
van  die  heel  eerste  mense  wat  ons  besoek  het 
was  oom  Doep  en  tant  Suzie  du  Preez,  wat  toe  en 
nog  steeds  die  kassier  van  die  gemeente  is.  Van 
ons  verblyf  daar  by  die  Lugmag,  kan  ek  net  onthou 
dat  dit  ’n  ontsettende  koue  Meimaand  was. 

Gedurende  my  eerste  maand  hier  en  pas  nadat 
ek  ’n  uniform  moes  aantrek,  is  ’n  kapelaanskon- 
ferensie  van  alle  Staandemag-kapelane  gehou. 
Ek  kon  dus  dadelik  met  byna  al  die  manne  in  die 
Kapelaansdiens  kennis  maak  en  onmiddellik  in- 
gelei  word  in  alle  voor-  en  nadele  van  predikant  en 
kapelaan  wees. 

Aangesien  ek  Ds.  en  Mev.  Dreyer  reeds  as  ons 
bure  op  Brits  leer  ken  het,  was  die  samewerking 
van  die  begin  af  baie  hartlik.  Deur  die  jare  kon  ek 
as  jong  man  baie  van  ds  Dreyer  leer  en  het  ons 
samewerking  gegroei  tot  ’n  hegte  vriendskap. 
Hierdie  samewerking  tussen  ons  twee  predikante 
en  ons  eggenotes,  het  baie  daartoe  bygedra  dat 
daar  in  die  gemeente  en  kerkraad  ook  ’n  baie 
aangename  gees  geheers  het. 

Die  werk  in  ’n  militêre  gemeente  was  aanvanklik 
heeltemal  anders  as  in  die  plattelandse  gemeente 
Hartbeesfontein  vanwaar  ek  gekom  het.  ’n 
Gedeelte  van  die  arbeid  onder  die  Staandemag- 
lede  en  hulle  gesinne  was  net  soos  in  ’n  gewone 
gemeente.  Wat  heeltemal  anders  was,  was  die 
konsentrasie  van  jong  dienspligtiges  aan  wie 
geestelike  en  Godsdienstige  leiding  gegee  moes 
word.  Daar  Ds  Dreyer  die  kategese  behartig  het, 
moes  ek  van  die  begin  af  die  Jeugvereniging 
onder  my  sorg  neem.  Aangesien  die  jongmanne  in 
die  eenhede  onder  streng  dissipline  verkeer  het, 
het  ons  weggedoen  met  die  formele  vergadering- 


tipe  byeenkomste  en  op  ’n  baie  meer  informele 
wyse  byeengekom.  Daar  is  oor  ernstige  onder- 
werpe  gepraat,  gespeel,  gefliek,  teaters  besoek 
en-uitgekamp.  Op  die  wyse  is  steeds  ’n  groot 
belangstelling  wakker  gehou. 

Vanaf  1969toe  ek  die  eerste  keer  in  die  Caprivi 
grensdiens  moes  gaan  doen,  het  dit  ’n  deel  van 
ons  lewe  geword.  Minstens  een  maal  per  jaar  en 
sommige  jare  tot  drie  keer,  moes  ek  vir  tydperke 
van  twee  weke  tot  een  maand  weg  grens  toe. 
Aangesien  my  kinders  toe  nog  klein  was  - Marga  is 
in  Maart  1970  geboreen  Liesl  in  Desember  1971  - 
kon  my  vrou  na  haar  ouers  gaan  tydens  my  af- 
wesigheid.  Die  tydperke  van  grensdiens  was  ’n 
groot  voorreg  en  werklike  geleenthede  om  inten- 
siewe  en  sinvolle  werk  te  doen.  Daar  was  alle 
maskers  af  en  kon  werklik,  sonder  om  weg  te 
steek  ot  doekies  om  te  draai,  gepraat  word  oor  die 
sake  wat  die  jong  manne  besig  gehou  het. 

Met  die  aanstelling  van  Ds  Dreyer  as  Komman- 
dementskapelaan  het  ’n  ou  koshuismaat,  Ds.  en 
Mev.  S.J.  Botha,  na  Voortrekkerhoogte  gekom. 
T ussen  die  predikante  het  nou  verder  ’n  baie  hart- 
like  samewerking  geheers.  My  eie  posisie  in  die 
gemeente  het  heelwat  verander  sedert  my  aan- 
stelling  by  die  Kapelaansdiensopleidingsentrum 
waar  my  verantwoordelikheid  die  opleiding  van 
Kapelane  in  die  SAW  was.  T og  was  en  is  dit  vir  my 
nog  steeds  ’n  voorreg  om  aan  die  gemeente  ver- 
bonde  te  bly  en  die  beperkte  piigte  na  te  kom.  Na 
die  koms  van  Ds.  en  Mev.  Jooste  na  Voortrek- 
kerhoogte  was  ons  vier  predikante  en  het  my  eie 
preeKverpligtinge  steeds  minder  geword. 

As  ek  terugkyk  oor  byna  twaalf  jaar  in  die 
gemeente  sal  ek  dit  vir  niks  wil  verruil  nie.  By  al  die 
probleme  en  frustrasies  wat  daar  was,  was  daar 
tog  veel  meer  om  voor  dankbaar  te  wees  en  wat 
my  verbondenheid  aan  Voortrekkerhoogte  ’n  ryk 
en  vol  ervaring  gemaak  het.  Oor  al  die  jare  is 
vriendskappe  gesluit  en  ervarings  opgedoen  wat 
ons  net  ryker  gemaak  het. 


M.W.  Pretorius 


Dr  en  Mev  S.J.  Botha  met  Sonja,  Annelie  Johan  en  Elfrieda 


(e.)  Dr  S.J.  Botha  : 1975  - 1979 

As  militêre  gemeente  is  die  gemeente  van  Voor- 
trekkerhoogte  "anders”.  Hier  word  immers 
gewerk  in  ’n  militêre  milieu  waar  mense  geleer 
word  om  oorlog  te  maak  en  ook  geroep  om  daad- 
werklik  oorlog  te  gaan  voer.  Tog  Is  die  gemeente 
Voortrekkerhoogte  as  gemeente  van  Jesus  Chris- 
tus  nie  anders  as  ander  gemeentes  van  die  kerk 
nie.  Hierdie  tweeheid  in  die  aard  en  karakter  van 
die  gemeente  het  ons  in  ons  bedieningstyd  er- 
vaar.  Maar  juis  dit  het  aan  ons  ’n  ryke  en  beson- 
dere  ervaringsveld  gebied  wat  vir  ons  van  onskat- 
bare  betekenis  was. 

In  die  huise  van  ons  SM  lidmate  was  ons  altyd 
welkom  en  dikwels  het  ons  saam  gebid  vir  die 
behoue  tuiskoms  van  ’n  eggenoot  en  vader.  Ver- 
rykend  was  ons  omgang  met  die  jong  Diensplig- 


tiges.  Hulle  het  ons  jonk  gehou.  Van  besondere 
betekenis  was  ons  besoeke  aan  die  operasionele 
gebied. 

Ons  het  hegte  vriendskappe  kon  sluit  met  lojale 
kollegas,  met  wie  ons  saamgewerk  het  binne  die 
gemeentegrense,  maar  ook  in  weier  verband  in 
die  Kapelaansdiens.  As  kosbare  kleinood  dra  ons 
ook  met  ons  saam  besondere  vriendskappe  met 
gemeentelede  en  andere  met  wie  ons  in  die  SAW 
kon  kennis  maak. 

Alles  bymekaar  geneem  het  ons  baie  mooi  herin- 
neringe  aan  Voortrekkerhoogte. 

Schalk  Botha. 


(f.)  Dr  T.F.J.  Dreyer  (Jnr)  : 1976  - 1977 


Dr  en  Mev  T.F.J.  Dreyer  (jnr)  en  Thomas 


(g.)  Ds  P.P.  Jooste  : 1977  - 


25  Jaar  : ’n  Lang  tyd  en  tog  so  kort:  Lank  in  die 
lewe  van  ’n  mens,  kort  in  die  lewe  van  ’n 
gemeente.  Wanneer  ons  nou  terugkyk  op  ’n  kwar- 
teeu  in  die  lewe  van  die  gemeente  Voortrek- 
kerhoogte,  dan  moet  ons  as  gelowiges  bely  dat 
die  Here  ons  tot  hiertoe  gehelp  en  gelei  het,  an- 
ders  sou  ons  nooit  hierdie  mylpaal  bereik  het  nie. 

Ons  staan  by  hierdie  mylpaal  en  glo  dat  ons 
gemeente,  soos  ander  gemeentes  van  die  Neder- 
duitsch  Hervormde  Kerk,  deel  vorm  van  die  enige, 
algemene  Kerk,  wat  ’n  heilige  vergadering  is  van 
die  ware  gelowiges  in  Christus,  wat  hulle  hele 
saligheid  in  Jesus  Christus  verwag  en  gewas  is 
deur  sy  bloed,  geheilig  en  verseël  deur  die  Heilige 
Gees.  ’n  Gemeente  dus  soos  enige  ander 
gemeente  van  ons  kerk,  maar  ’n  gemeente  in 
militêre  verband. 

Ons  staan  by  hierdie  mylpaal  en  ons  kyk  terug  oor 
’n  periode  van  25  jaar:  ’n  Kwarteeu  waarin  die 
Woord  van  God  weerklink  het,  die  Sakramente 


bedien  is  en  die  tug  uitgeoefen  is  deur  predikante 
van  die  Hervormde  kerk.  In  hierdie  periode  het 
lidmate  gekom  en  gegaan,  en  in  hierdie  periode 
het  ’n  groot  aantal  Dienspligtiges  onder  die  kerk- 
like  bearbeiding  van  die  gemeente  gestaan,  en 
kon  hulle  hier  versterk  word  in  hulle  geloof,  om 
dan,  na  voltooiing  van  diensplig,  weer  ingeskakel 
te  word  by  ander  gemeentes.  Waar  ander 
gemeentes  uit  lidmate  bestaan  wat  uit  alle 
lewensverbande  kom  en  allerlei  beroepebeoefen, 
bestaan  die  gemeente  Voortrekkerhoogte  uit  lid- 
mate  wat  daarop  ingestel  is  om  ons  vaderland  te 
verdedig;  maar  hulle  bly  steeds  gelowiges.  En  as 
gelowiges  kyk  ons  by  hierdie  geleentheid  nie  al- 
leen  terug  op  die  pad  waarlangs  die  Here  ons  gelei 
hetnie,  maarons  kykookvorentoe,  in  vertrouedat 
God  ons  gemeente  sal  gebruik  as  instrument  in  sy 
hand  om  die  ryk  van  sy  Seun,  Jesus  Christus,  te 
bou. 


P.P.  Jooste 


Ds  en  Mev  P.P.  Jooste  met  Marlene,  Pieter 
Jannie  en  Leani 


Die  “Bloutrein”  waar  die  stigtingsvergadering  van  diegemeenteop  22  Oktober  1954  plaasgevind  het. 

